Leigutekjur af íbúðarhúsnæði Hafi framteljandi tekjur af útleigu íbúðarhúsnæðis skal hann færa brúttótekjur , án frádráttar , í reit 510 á framtali , kafla 3.7 . Af þeirri fjárhæð mynda 70% skattstofn en 30% leigutekna eru skattfrjálsar . Hafi maður leigutekjur af íbúðarhúsnæði og á sama tíma leigugjöld vegna íbúðarhúsnæðis til eigin nota , er heimilt að draga leigugjöldin frá leigutekjum . Sé óskað eftir að færa leigugjöld erlendis til frádráttar leigutekjum , þarf að leggja fram afrit af hinum erlenda leigusamningi sem viðbótargögn . Útleiga sem fellur undir atvinnurekstur Falli útleiga á húsnæði , eignaréttindum eða öðrum eignum undir atvinnurekstur á að telja leigutekjur fram sem rekstartekjur en ekki færa þær í kafla 3.7 á framtali . Útleiga á atvinnurekstrarhúsnæði telst til atvinnurekstrar . Útleiga á íbúðarhúsnæði telst ekki til atvinnurekstrar nema fyrningargrunnur þess í árslok nemi a.m.k. kr. 29.324.700 hjá einstaklingi eða kr. 58.649.400 hjá hjónum .